
DĖL ATSAKYMŲ Į TIEKĖJŲ KLAUSIMUS. ELEKTRINIO KATILO IR AKUMULIACINĖS TALPOS ĮRENGIMO DARBAI NOREIKIŠKIŲ KATILINĖJE. CVP IS ID 9865205, Nr. 1

Supaprastinas pirkimas vykdomas atviro konkurso būdu, vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymas (toliau – PĮ). Skelbimas apie Pirkimą CVP IS buvo paskelbtas 2026-10-01. Pasiūlymų pateikimo terminas numatytas 2026-10-21 11:00 val.
Siunčiame atsakymus į tiekėjų klausimus*, gautus vykdant Elektrinio katilo ir akumuliacinės talpos įrengimo darbų Noreikiškių katilinėje pirkimą (toliau – Pirkimas):
	1. 
	Klausimas 

	
	Prašome pateikti ESO prisijungimo sąlygas.

	1. 
	Atsakymas

	
	 Perkantysis subjektas nėra išėmęs ESO prisijungimo sąlygų, kadangi darbai bus vykdomi vidaus elektros tinkle. Tiekėjas turi įvertinti objekto visumą, išanalizuoti pateiktus dokumentus bei nustatyti, ar dėl Tiekėjo tiekiamo elektrinio katilo numatytų prijungimo vietų, galios, numatomų galios valdymo sprendinių būtina gauti ESO prisijungimo sąlygas ar kitų institucijų leidimus, suderinimus. Jeigu tokie dokumentai ar jų pakeitimai yra būtini, jų gavimą ir derinimo procedūras pagal SPS Priedo Nr. 1 „Techninė specifikacija“ 5.6 punktą organizuoja pats Tiekėjas.

	2.
	Klausimas

	
	Prašome patvirtinti, ar SPS priedo Nr. 5 2.2.1 punkte nurodytiems reikalavimams atitikti Tiekėjas gali pasiūlyti kvazisubtiekėją, t. y. specialistą, kuris Pasiūlymo pateikimo metu nėra Tiekėjo darbuotojas, tačiau Pirkimo laimėjimo atveju bus įdarbintas Tiekėjo (pateikiant SPS priedą Nr. 11).

	2.
	Atsakymas

	
	Taip, Perkantysis subjektas patvirtina, kad SPS priedo Nr. 5 „Kvalifikacijos reikalavimai“ 2.2.1 punkte nurodytiems reikalavimams atitikti Tiekėjas gali pasiūlyti kvazisubtiekėją.
Kvazisubtiekėjas turi būti išviešintas pateiktame pasiūlyme (SPS Priedo Nr. 2 „Pasiūlymo forma“ 2.1 punktas). Kartu su pasiūlymu Tiekėjas turi pateikti užpildytą ir pasirašytą SPS Priedą Nr. 11 „Kvazisubtiekėjo ir Tiekėjo sutikimo forma dėl įdarbinimo“. 


* Tiekėjų pateiktų klausimų / prašymų tekstas neredaguoti, siekiant išlaikyti teikiamų klausimų autentiškumą.
** Šie Pirkimo sąlygų paaiškinimai / atsakymai į klausimus yra laikomi neatskiriama Pirkimo dokumentų dalimi.

                                                                                                                                               Pirkimo komisija

